Francis Meadow Sutcliffe

Francis Meadow "Frank" Sutcliffe (Headingley, 1853ko urriaren 6 – Aislaby, Scarborough, 1941eko maiatzaren 31) Ingalaterrako argazkilari erretratugile ospetsua izan zen. Bere lanetan Whitbyko bizitza jaso zuen, batez ere portu ingurukoa.Hiley, Michael (1979). Frank Meadow Sutcliffe. Oxford: Phaidon Press. .

 Biografia 
Aita Thomas Sutcliffe margolaria zen. Francisek lehen ikasketak bukatu zituenean margolaritza baztertu zuen eta buru belarri argazkilaritzan munduan murgildu zen. Haren espezialitatea erretratuak izan ziren. Hasieran Royal Tunbridge Wellsen hasi zen lanean; ondoren Whitbyra joan zen. Whitbyn ezkondu zen eta ondoan zegoen herrira joan zen bizitzera, Sleightsera alegia. Bikoteak semea eta hiru alaba izan zituen.

The Linked Ring taldearen sortzailetariko bat izan zen. 1863an Dudley Galerian The Linked Ring taldeak The Photographic Salon erakusketa antolatu zuen. Han, Meadowk Whitbyko portuan egindako argazkiak kritikaren harrera oso ona ezagutu zuten.

Royal Photographic Societyren partaidea izan zen eta Francis Frithrekin lan egin zuen. Argazkilaritzari buruzko zutabea Yorkshire Weekly Posten idatzi zuen; zutabearen izenburua Photography Notes zen. Amateur Photography aldizkarian ere idatzi zuen.Barton, Pauline (2008). Hannavy, John (ed.). Encyclopedia of nineteenth-century photography. I.liburuki, A-I, index. Londres: Routledge. .

 Ideiak 
Francis Meadowk argazkilaritza arte bat zela beti defenditu zuen. Argazkilaritzan Peter Henry Emersonen eta haren argazkilaritza naturalistaren jarraitzailea bezala azaldu zen.Gernsheim, H.; Gernsheim, A. (1965). A concise history of photography. Londres: Thames and Hudson. 171, 182 or. OCLC 425560. Beste eragin zuzena Frantziako margolaritza errealistarena izan zen. Bere argazki ezagunetariko bat Water Rats (Ur-arratoiak) izan zen. Bertan gazte biluzi batzuk agertzen ziren eta margolaritzaren teknikak erabili zituen. Zoritxarrez azken argazki horrek polemika eragin zuen eta herriko apaiz batek argazkilaria eskumikatu zuen.

 Iruditegia 

 Erreferentziak 

 Kanpo estekak 
 :Sutcliffe Galeriaren egutegia.
 :Biografia.

Kategoria:Iparraldeko Yorkshire konderriko jendea
Kategoria:Erresuma Batuko argazkilariak
Kategoria:Argazkilari erretratugileak
Kategoria:Kristau elizen eskumikatuak